
REPUBLIKA  HRVATSKA
TRGOVAČKI SUD U ZAGREBU					 
Zagreb, Amruševa 2/II
			                                        85. St-1579/17-3

U  I M E  R E P U B L I K E  H R V A T S K E

R J E Š E N J E

Trgovački sud u Zagrebu, po sucu mr.sc. Ivani Koštarić Fegeš, u stečajnom postupku povodom prijedloga Financijske agencije, Zagreb, Ulica grada Vukovara 70, OIB: 85821130368, za otvaranje stečajnog postupka nad dužnikom IMPULSCOMMERCE d.o.o., Zagreb, Novačka 158, OIB: 09605010588, 7. lipnja 2017.,
					
r i j e š i o    j e

 	Obustavlja se stečajni postupak nad dužnikom IMPULSCOMMERCE d.o.o., Zagreb, Novačka 158, OIB: 09605010588.
				
Obrazloženje

Financijska agencija podnijela je prijedlog za otvaranje stečajnog postupka nad dužnikom IMPULSCOMMERCE d.o.o., Zagreb, Novačka 158, OIB: 09605010588 na temelju odredbe čl. 110. st. 1. Stečajnog zakona (“Narodne novine” broj 71/15, dalje: SZ).
Uz podnesak od 5. lipnja 2017. Financijska agencija je dostavila Potvrdu o deblokadi računa (list 2. – 3. spisa). Uvidom u navedenu Potvrdu utvrđeno je da su 25. svibnja 2017. deblokirani svi računi dužnika IMPULSCOMMERCE d.o.o., Zagreb, Novačka 158, OIB: 09605010588, te da dužnik više nema neizvršenih osnova za plaćanje.
Posljedično, sud je utvrdio da u odnosu na dužnika nije ostvaren stečajni razlog nesposobnosti za plaćanje iz čl. 6. SZ-a, dok predlagatelj nije učinio vjerojatnim (niti ne tvrdi), da je u odnosu na dužnika ostvaren stečajni razlog prezaduženosti iz čl. 7. SZ-a.
Uzevši u obzir navedeno sud je utvrdio da je dužnik postao sposoban za plaćanje zbog čega je, na temelju odredbe čl. 128. st. 9. SZ-a, odlučeno kao u izreci ovog rješenja.

U Zagrebu 7. lipnja 2017.
SUDAC
mr.sc. Ivana Koštarić Fegeš, v.r.

UPUTA O PRAVNOM LIJEKU
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana od dostave rješenja, a ulaže se putem ovog suda u 2 primjerka za sud i po 1 za svaku protivnu stranku. 

Za točnost otpravka - ovlašteni službenik
Petra Čiček

